ועדת הכספים, כנסת 20, פרוטוקול מספר 616, 2017-01-17 11:00

משה גפני: תקציב הרשות לניירות ערך, הסעיף האחרון בסדר היום.

משה גפני: לא להפריע, אני צריך לסיים היום את הישיבה מוקדם.

משה גפני: תקציב רשות לניירות ערך – אדוני, יושב ראש הרשות, מי מציג את זה?

משה גפני: פרופסור האוזר, יושב ראש הרשות לניירות ערך.

משה גפני: יש לכם הרבה כסף, אתם.

משה גפני: אתם רוצים גמ"ח?

<שמואל האוזר: כן, אנחנו רוצים.

<קריאה: - - -

משה גפני: הוא צריך פטור מארנונה כמו שאני צריך לנסוע למאדים.

משה גפני: בבקשה.

משה גפני: פטור מארנונה לא יציל אותו.

משה גפני: הוא צריך דברים אחרים.

מיקי לוי: אתה יודע מה הציל אותו, ואמרתי לשר האוצר?

מיקי לוי: תוציאו הוראת שעה, רווחי הבורסה ירדו לחמש שנים, נטה כסף מהנדל"ן לבורסה, נוכל להחיות אותה.

משה גפני: צודק.

מיקי לוי: זה חלק מהצעדים רק.

משה גפני: בבקשה שמוליק האוזר.

<שמואל האוזר: תודה רבה אדוני.

<שמואל האוזר: ראשית, אני רוצה להזכיר שההצעה הזאת שמונחת בפניכם, הצעת תקציב לשנת 2017 – רקע הדברים: הרשות לניירות ערך לא נסמכת בתקציבה על תקציב הממשלה.

<שמואל האוזר: המימון הוא מהגופים המפוקחים.

<שמואל האוזר: אגף התקציבים, למרות זאת, מאשר גם את התקציב הזה.

<שמואל האוזר: אני מזכיר לכם, אגף תקציבים ברשות לניירות ערך גם מאשר את התקנים.

<שמואל האוזר: אנחנו לא יכולים לאשר את התקנים כרצוננו.

<שמואל האוזר: גם שכר, דרך אגב, אנחנו תחת הממונה על השכר.

<שמואל האוזר: כל מה שאנחנו עושים, בדיוק על פי הכללים שמנחה לנו הממונה על השכר, גם זה לא משהו שאנחנו קובעים.

<שמואל האוזר: ההוצאות וההכנסות, הכל מאושר כאן על ידי הכנסת במשך שנים.

משה גפני: מי מאשר את התקנים?

<שמואל האוזר: את התקנים מאשר אגף התקציבים.

<שמואל האוזר: דרך אגב, בחמש-שש השנים האחרונות לא היו לנו תוספת תקנים למרות שהיקף המשימות שלנו גדל.

<שמואל האוזר: והיקף המשימות גדל, אני רק אתן לכם דוגמאות: זירות הסוחר, שגם אושרו פה וה"פורקס" למיניהם או ההקצאות הבינאריות, הכל פה אושר.

<שמואל האוזר: חברות הדירוג - -

משה גפני: יש את התקנות שלכם?

<שמואל האוזר: זה עבר.

משה גפני: התקנות עוד לא עברו.

משה גפני: החוק עבר.

<שמואל האוזר: לא, לא.

<שמואל האוזר: זירות הסוחר אנחנו כבר מפקחים.

<שמואל האוזר: מה שיש מימון - -

<אייל לב ארי: - - -

<שמואל האוזר: יש גם קרנות נאמנות זרות, יש חברות דירוג, יש עוד הרבה משימות אבל למרות זאת, לא גדלנו בתקנים.

משה גפני: היתה לכם תוספת תקנים השנה?

<שמואל האוזר: לא היתה תוספת תקנים השנה.

<שמואל האוזר: למעשה שלוש שנים כבר אין לנו - -

משה גפני: הגידול בתקציב של המשכורת זה בגלל הסכמים קיבוציים?

<שמואל האוזר: הסכמים, וגם זה סך הכל 0.9, זה עוד פחות אפילו.

<שמואל האוזר: עיקר הגידול הוא בחינוך לציבור, שהגדלנו מ-250 ל-650.

<שמואל האוזר: השכר הוא עוד פחות אפילו ממה שההסכמים - -

משה גפני: מה זה קרן למתן הלוואות?

<עודד שפירר: אני מזכיר הרשות.

<עודד שפירר: למעשה, במדינה יש את בנק יהב שנותן את ההלוואות לעובדים.

<עודד שפירר: אנחנו מממנים את זה עבור בנק יהב - -

משה גפני: הבנתי, הבנתי, בסדר.

משה גפני: מה עוד?

<שמואל האוזר: זהו.

<שמואל האוזר: התקציב עצמו הוא מאד סולידי, הוא לא שונה בהרבה מהשנה הקודמת למרות הגידול במשימות ולמרות שיש לנו אתגרים, סדרה מאד מאתגרת.

<שמואל האוזר: כמובן שגם אנחנו מושפעים מהמצב הכלכלי, גם בשוק ההון בכלל ובבורסה בפרט, וזה משפיע עלינו כמובן.

משה גפני: איפה קרתה הירידה הזאת?

משה גפני: אני, שהייתי פה בתפקיד גם בקדנציה הקודמת, אתם הייתם מלכי העולם.

משה גפני: הבורסה היתה, הרשות היתה, איפה היתה - -

<שמואל האוזר: יש ירידה בכל הבורסות בעולם בגלל שיש הרבה יותר אלטרנטיבות למימון שהן לא רק הבנקים ומשקיעים מוסדיים והבורסה אלא גם כל גופי האשראי למיניהם, שנותנים היום הרבה יותר אשראי וגם בגלל שבתוך הבורסה עצמה יש חשש מהחשיפה ולכן, יש לנו פחות חברות שמעוניינות להיכנס.

<שמואל האוזר: אנחנו רוצים כמובן לשנות את המגמה הזאת.

<שמואל האוזר: מבחינת הרשות זה כמובן השפיע גם על ההכנסות של הרשות, כמוש השפיע על כולם.

משה גפני: למה אתם בטוחים ששינוי מבנה הבורסה ישנה את המצב בצורה כל כך דרסטית כמו שאתה מציג את זה?

<שמואל האוזר: שינוי במבנה הבורסה, ראשית, אנחנו המדינה האחרונה מכל המדינות המערביות שעושות את השינוי הזה.

<שמואל האוזר: שנית, אנחנו רואים מה קרה בכל העולם.

<שמואל האוזר: מה שקרה בעולם, הבורסות האלה הפכו להיות יעילות יותר, ולמה הן נעשות יעילות יותר?

<שמואל האוזר: כי השינוי העיקרי בשינוי המבני זה הפרדה בין בעלו לחברות.

<שמואל האוזר: כלומר היום הבנקים, אם יש להם ניגודי עניינים אינהרנטיים, הבנקים ובתי ההשקעות – מצד אחד הם הבעלים והם ממנים את הדירקטוריון ומצד שני, הם גם - -

מיקי לוי: זה השינוי המבני שיש.

<שמואל האוזר: זה מה שהוא שואל, על זה הוא שאל.

<שמואל האוזר: מצד שני, הם נותנים גם את השירותים אז יש פה איזה ניגוד עניינים שהעיקרי הוא שאנחנו אומרים להם: אתם לא יכולים לעשות את שני התפקידים.

<שמואל האוזר: אם אתם בעלי מניות, אתם לא יכולים להיות נותני שירותים.

<שמואל האוזר: אם אתם נותני שירותים, אתם לא יכולים להיות בעלי מניות.

<שמואל האוזר: ברגע שאנחנו עושים את זה - -

משה גפני: אז מה קורה?

<שמואל האוזר: באותו רגע הבורסה תיפתח היום להרבה ברוקרים זרים שירצו להיכנס.

<שמואל האוזר: החסמים לבוא להיות ברוקר יקטנו.

<שמואל האוזר: זה יפתח את התחרות, זה יוריד עמלות, זה לפי דעתי ה-פתרון להוריד עמלות.

מיקי לוי: לפרוטוקול – תזכור שאני ביקשתי שני נושאים שאתה צריך, אחרי שהחוק יעבור, בתום שנה, לבוא ולתת לנו דיווח, אפילו בעל-פה, אני סומך עליך ב-100%.

משה גפני: לא, צריך לבוא ולדבר.

מיקי לוי: אנחנו רוצים לדעת כמה חדשים נכנסו, כמה נבלמו, אם בכלל, ואיך ירדו העמלות.

מיקי לוי: אלה שני הדברים שדנו בהם.

משה גפני: רבותי, יש לכם שאלות?

משה גפני: מיקי, יש לך שאלות?

מיקי לוי: לא, בהוצאת הנהלה וכלליות השינויים הם מינוריים אז אין לי...

<עמי צדיק: מה קורה עם ההכנסות, אם הן פחות או יותר - - -

מיקי לוי: ההוצאות שלהם קבועות.

מיקי לוי: יש להם שכר - - -

<שמואל האוזר: במקרה כזה, זאת אחת הבעיות שלנו.

<שמואל האוזר: יש לנו איזה הון מסוים שאנחנו מחזיקים, שהוא נותן לנו איזה מרווח, ואז נצטרך בשנה הבאה לבוא ולשאול ולבקש מהוועדה - -

משה גפני: תודה רבה.

משה גפני: רבותי, אני מבקש לשבח את הרשות לניירות ערך.

משה גפני: היא עושה עבודה מצוינת.

משה גפני: את יושב ראש הרשות, את פרופסור האוזר, עם המשבר העולמי שיש בעניין הזה, עם החוק שמונח על שולחננו, הנושא של שינוי מבנה הבורסה, שאני מקווה שנתקדם אתו, והתקציב שמונח לפנינו, אנחנו צריכים לאשר אותו, תקציב הרשות לניירות ערך לשנת – למה אתם לא דו-שנתי?

משה גפני: אתם לא, אתם נורמליים.

משה גפני: תקציב רשות לניירות ערך לשנת 2017, מי בעד אישור התקציב ירים את ידו?

משה גפני: בעד – 2

משה גפני: נמנעים – אין

משה גפני: תקציב הרשות אושר.

משה גפני: אני מאחל לכם בהצלחה ואנחנו נמשיך להיות בקשר.

משה גפני: תודה רבה.

משה גפני: הישיבה נעולה.

מיקי לוי: לפרוטוקול – אני מושך את הרביזיה לעניין עובדי משרד המדען הראשי, שכנראה כולם סודרו לשביעות רצונם.

מיקי לוי: שיהיה להם בהצלחה.

משה גפני: תודה רבה.

משה גפני: הישיבה נעולה.